《吴淞江》
宋代·蒋堂

江人见我谓谁何，行李无羁野意多。
六幅青帆趁潮去，一樽白意扣舷歌。
沙边历历辨云树，岛外溅溅弄月波。
兴尽归来还更喜，舞鸥相送入烟萝。

作者简介：（980—1054）宋常州宜兴人，字希鲁，号遂翁。真宗大中祥符五年进士。历任知县、通判、知州。召为监察御史，迁侍御史。累知应天府、杭州、益州等地。以礼部侍郎致仕。为人清修纯饬，好学，工文辞，有《吴门集》。今存《春卿遗稿》。